Document ID: 32014D0776

NEUVOSTON PÄÄTÖS 2014/776/YUTP,
annettu 7 päivänä marraskuuta 2014,
Iraniin kohdistettavista rajoittavista toimenpiteistä annetun päätöksen 2010/413/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
ottaa huomioon Iraniin kohdistuvista rajoittavista toimenpiteistä 26 päivänä heinäkuuta 2010 annetun neuvoston päätöksen 2010/413/YUTP (1) ja erityisesti sen 23 artiklan,
sekä katsoo seuraavaa:
(1)
Neuvosto hyväksyi 26 päivänä heinäkuuta 2010 päätöksen 2010/413/YUTP.
(2)
Euroopan unionin yleinen tuomioistuin kumosi 4 päivänä kesäkuuta 2014 asiassa T-67/12 (2) antamallaan tuomiolla neuvoston päätöksen sisällyttää Sina Bank päätöksen 2010/413/YUTP liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.
(3)
Sina Bank olisi uusin perustein merkittävä uudelleen luetteloon henkilöistä ja yhteisöistä, joihin kohdistetaan rajoittavia toimenpiteitä.
(4)
Euroopan unionin yleinen tuomioistuin kumosi 3 päivänä heinäkuuta 2014 asioissa T-155/13, T-157/13 ja T-181/13 (3) antamillaan tuomioilla neuvoston päätöksen sisällyttää Babak Zanjani, Sorinet Commercial Trust Bankers ja Sharif University of Technology päätöksen 2010/413/YUTP liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.
(5)
Babak Zanjani, Sorinet Commercial Trust Bankers ja Sharif University of Technology olisi uusin perustein merkittävä uudelleen luetteloon henkilöistä ja yhteisöistä, joihin kohdistetaan rajoittavia toimenpiteitä.
(6)
Euroopan unionin tuomioistuimen 28 päivänä marraskuuta 2013 asiassa C-280/12 P (4) antaman tuomion johdosta Fereydoun Mahmoudian ja Fulmen eivät kuulu päätöksen 2010/413/YUTP liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.
(7)
Sen vuoksi ei ole enää perusteita pitää yhtä yhteisöä päätöksen 2010/413/YUTP liitteessä II olevassa luettelossa henkilöistä ja yhteisöistä, joihin sovelletaan rajoittavia toimenpiteitä.
(8)
Päätöksen 2010/413/YUTP liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä sisältyvän kolmen yhteisön tunnistustietoja olisi muutettava.
(9)
Päätös 2010/413/YUTP olisi sen vuoksi muutettava,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2010/413/YUTP liite II tämän päätöksen liitteen mukaisesti.
2 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
Tehty Brysselissä 7 päivänä marraskuuta 2014.

Labels: 18
5
11